62019TJ0157_INF
Üldkohtu (neljas koda) 10. veebruari 2021. aasta otsus –Şanli vs. nõukogu
(kohtuasi T-157/19)
Ühine välis- ja julgeolekupoliitika – Teatavate isikute ja üksuste vastu suunatud piirangud terrorismivastaseks võitluseks – Rahaliste vahendite külmutamine – Isikute, üksuste ja asutuste loetelu, kelle suhtes kohaldatakse rahaliste vahendite ja majandusressursside külmutamist – Hageja nime jätmine loetellu – Põhjendamiskohustus
1.
Kohtumenetlus – Hagimenetluse algatusdokument – Vorminõuded – Vaidluse eseme määratlemine – Ülevaade fakti- ja õigusväidetest – Abstraktne äramärkimine – Vastuvõetamatus – Paindlik tõlgendamine
(Üldkohtu kodukord, artikli 76 punkt d)
(vt punktid 24 ja 25)
2.
Institutsioonide aktid – Põhjendamine – Kohustus – Ulatus – Terrorismivastases võitluses teatavate isikute ja üksuste vastu rakendatud eripiirangud – Rahaliste vahendite külmutamine – Miinimumnõuded
(ELTL artikli 296 teine lõik; Euroopa Liidu põhiõiguste harta, artikli 41 lõike 2 punkt c; nõukogu ühine seisukoht 2001/931; nõukogu otsus (ÜVJP) 2019/25; nõukogu määrused nr 2580/2001 ja 2019/24)
(vt punktid 36–40)
3.
Ühine välis- ja julgeolekupoliitika – Terrorismivastases võitluses teatavate isikute ja üksuste vastu rakendatud eripiirangud – Rahaliste vahendite külmutamine – Põhjendamiskohustus – Ulatus – Põhjendused – Hageja jätmine vaidlusalustesse loeteludesse tema seose tõttu PKK-ga ja kuna viimane kvalifitseeriti terroriakte toime pannud rühmituseks või üksuseks – Nõukogu nende aktide tühistamine, millega PKK uuesti kantakse rahaliste vahendite külmutamise loeteludesse ajavahemikus 2014–2017 – Ebapiisav põhjendamine
(ELTL artikkel 296; nõukogu otsus (ÜVJP) 2019/25; nõukogu määrus 2019/24)
(vt punktid 53–56 ja 60–64)
4.
Kohtumenetlus – Hagimenetluse algatusdokument – Vorminõuded – Vaidluse eseme määratlemine – Esimest korda repliigis sõnastatud kahju hüvitamise nõue – Vastuvõetamatus
(ELTL artiklid 268 ja 340; Üldkohtu kodukord, artikli 76 punkt d)
(vt punktid 70–72)
Ese
Esiteks ELTL artiklil 263 põhinev nõue hagejat puudutavas osas tühistada nõukogu 8. jaanuari 2019. aasta otsus (ÜVJP) 2019/25, millega muudetakse ja ajakohastatakse loetelu isikutest, rühmitustest ja üksustest, kelle suhtes kohaldatakse ühise seisukoha 2001/931/ÜVJP (terrorismivastaste erimeetmete rakendamise kohta) artikleid 2, 3 ja 4, ning millega tunnistatakse kehtetuks otsus (ÜVJP) 2018/1084 (ELT 2019, L 6, lk 6), ja nõukogu 8. jaanuari 2019. aasta rakendusmäärus (EL) 2019/24, millega rakendatakse määruse (EÜ) nr 2580/2001 (teatavate isikute ja üksuste vastu suunatud eripiirangute kohta terrorismivastaseks võitluseks) artikli 2 lõiget 3 ning tunnistatakse kehtetuks rakendusmäärus (EL) 2018/1071 (ELT 2019, L 6, lk 2), ning teiseks ELTL artiklil 268 põhinev nõue hüvitada nende aktide tõttu hagejale väidetavalt tekkinud kahju.
Resolutsioon
1.
Dalokay Şanlit puudutavas osas tühistada nõukogu 8. jaanuari 2019. aasta otsus (ÜVJP) 2019/25, millega muudetakse ja ajakohastatakse loetelu isikutest, rühmitustest ja üksustest, kelle suhtes kohaldatakse ühise seisukoha 2001/931/ÜVJP (terrorismivastaste erimeetmete rakendamise kohta) artikleid 2, 3 ja 4, ning millega tunnistatakse kehtetuks otsus (ÜVJP) 2018/1084, ja nõukogu 8. jaanuari 2019. aasta rakendusmäärus (EL) 2019/24, millega rakendatakse määruse (EÜ) nr 2580/2001 (teatavate isikute ja üksuste vastu suunatud eripiirangute kohta terrorismivastaseks võitluseks) artikli 2 lõiget 3 ning tunnistatakse kehtetuks rakendusmäärus (EL) 2018/1071.
2.
Jätta hagi ülejäänud osas rahuldamata.
3.
Jätta Euroopa Liidu Nõukogu kohtukulud tema enda kanda ja mõista temalt välja D. Şanli kohtukulud.
4.
Jätta Madalmaade Kuningriigi kohtukulud tema enda kanda.